Frank Swettenham

Sir Frank Athelstane Swettenham (28 Mac 1850 - 11 Jun 1946) ialah Residen-Jeneral pertama untuk Negeri-Negeri Melayu Bersekutu (kini sebahagian daripada Malaysia) antara 1 Julai 1896 hingga 1901. Beliau merupakan salah seorang daripada hampir empat puluh orang pegawai Empayar British yang menentang Malayan Union.

Pengalamannya di Tanah Melayu membawa kepada karangan beberapa karya bersejarah yang penting, iaitu suatu kamus "Perbendaharaan kata bahasa Inggeris-bahasa Melayu" ("Vocabulary of the English and Malay languages") yang tidak sempat disiapkan, serta menerbitkan dua buah buku iaitu Malay Sketches dan Unaddressed Letters.

Awal hidup
Dilahirkan di Belper, Derbyshire, England sebagai anak keempat James Oldham Swettenham, Swettenham menjadi kadet Perkhidmatan Awam Negeri-Negeri Selat pada tahun 1870. Tiba di Singapura pada Januari 1871.

Kerjaya politik
Beliau lulus dalam peperiksaan akhir pengajian Bahasa Melayu pada Julai 1872 dan menjadi Penolong Pemungut Hasil Tanah. Jawatan-jawatan yang dipegangnya kemudian termasuk:
 1872 - 1873: Pemungut Hasil Tanah bagi Pulau Pinang dan Seberang Perai
 1874: Duta khas negeri Perak pada bulan Januari, Jun, dan Julai; Penolong Residen Negeri Perak pada bulan Disember
 1876: Penolong Setiausaha Kolonial bagi Negeri-Negeri Melayu Bersekutu
 1881: Setiausaha Kolonial
 1882: Residen Inggeris di Selangor 
 1886: Pesuruhjaya bagi Negeri-Negeri Selat dan Negeri-Negeri Melayu di Pameran Kolonial dan India

Pentadbiran Negeri-negeri selat
Beliau dilantik sebagai Residen Perak pada 1889. Pada waktu inilah Tanah-Tanah Melayu Bersekutu ditubuhkan hasil penggabungan keresidenan Selangor bersama Perak (yang dipimpinnya pada masa itu.), Negeri Sembilan dan Pahang pada tahun 1895.

Beliau menjadi Gabenor dan Ketua Residen pertama serta Panglima Tertinggi Negeri-Negeri Selat pada Oktober 1901.

Rundingan dengan kerajaan Siam 
Swettenham ada cuba berunding dalam wewenangnya sebagai Gabenor Negeri-Negeri Selat dengan pihak Siam Rattanakosin untuk mendapatkan pengaruh di negeri-negeri utara termasuk Kelantan dan Terengganu. Siam memberi persetujuan dengan syarat calon pegawai-pegawai yang dipilih oleh pihak British akan diberi pengesahan oleh kerajaan di Bangkok bukan Pejabat Luar Negeri British. Hanya Pattani sahaja yang tidak dilepaskan.

Persaraan 
Swettenham bersara pada tahun 1904, dan dilantik menjadi pengerusi Suruhanjaya Diraja Mauritius.

Anugerah dan kehormatan

C.M.G.
 K.C.M.G.
 C.H. (Darjah Kebesaran Teman-teman Mulia)
 G.C.M.G. (Darjah Kebesaran St Michael dan St George)

Rujukan 

Pemerintahan British di Malaysia
Kelahiran 1850
Kematian 1946